|  |
| --- |
| *Melléklet a 30/2021 sz. Képv. test. határozathoz***Egészségügyi, Gyermekjóléti és szociális intézmény****Bölcsőde** **Érdekképviseleti Fórum****MüKÖDÉSI****SZABÁLYZAtA** **2021. június 30.** |

***Az Érdekképviseleti Fórum megalakítása és működtetése:***

A 15/1998. (IV. 30.) NM rendelet 2/C. §-a alapján az Egészségügyi és Gyermekjóléti Intézmény keretében, a helyettes szülői ellátásban és bölcsődei ellátásban részesülők érdekvédelmére létrehozott Érdekképviseleti Fórum Működési Szabályzatát az alábbiak szerint állapítja meg.

***Az Érdekképviseleti Fórum székhelye:***

6200, Kiskőrös, Mohácsi utca 41.

 ***Az Érdekképviseleti Fórum célja:***

A bölcsődei és helyettes szülői ellátásban részesülő gyermekek és szüleik, ill. törvényes képviselőjük érdekvédelmét szolgálja.

***Az Érdekképviseleti Fórum tagjai:***

1. az ellátásban részesülő gyermek szülei vagy más törvényes képviselője közül 2 fő
2. az intézmény dolgozóinak képviselője 1 fő
3. Kiskőrös Város Önkormányzatának, mint fenntartónak a képviselője 1 fő

***Az Érdekképviseleti Fórum tagjainak megválasztása, illetve a tagok lemondásának rendje***

Az Érdekképviseleti Fórum tagjait 4 évre választják, az ellátásban részesülő gyermek szülei vagy más törvényes képviselője közül választott tagokat 1 évre választják, első ülésen elnököt, elnökhelyettest választ.

Az Érdekképviseleti Fórum testületként működik. A megválasztott, illetve megbízott tagok maguk közül választják meg a vezetőjét.

Az Érdekképviseleti Fórum tagjait szülői értekezleten, az intézmény dolgozóinak képviselőjét munkaértekezleten választják meg, egyszerű szavazati többséggel. A fenntartó képviselőt jelöl ki a fórumba.

A megválasztottak írásban nyilatkoznak tisztségük elfogadásáról.

Az Érdekképviseleti Fórum tagja lemondását írásban továbbítja az Érdekképviseleti Fórum elnökének. A tag visszahívása a megválasztásra vonatkozó eljárás szabályai szerint, indokolással, egyszerű szavazati többséggel történik.

A tagság megszűnése esetén az Érdekképviseleti Fórum elnöke kezdeményezi új tag megválasztását. Amennyiben az elnöki tisztet betöltő tagság szűnik meg, úgy az intézmény vezetője kezdeményezi az eljárás lefolytatását a választás szabályai szerint.

***Az Érdekképviseleti Fórum tagsága megszűnik:***

* az intézményi jogviszony megszűnésével,
* dolgozó esetén a munkaviszony megszűnésével,
* a határozott idő lejártával,
* lemondással,
* visszahívással,
* elhalálozással.

A tagság megszűnése esetén haladéktalanul új tagot kell választani, amennyiben pedig az elnök tagsága szűnik meg, úgy az új tag választása után a testületnek új elnököt kell választania.

***Működés rendje:***

Az Érdekképviseleti Fórum évente egyszer ülésezik, illetve szükség szerint összehívásáról a vezető gondoskodik.

Az Érdekképviseleti Fórum döntéseit egyszerű szótöbbséggel hozza meg, melyhez a tagok többségének a jelenléte szükséges. Azonos szavazat esetén az elnök dönt. Határozatképes az Érdekképviseleti Fórum akkor, ha a tagok 2/3-a jelen van.

***Dokumentáció:***

Az Érdekképviseleti Fórum üléseiről jegyzőkönyvet kell készíteni. ( a jegyzőkönyvnek tartalmazni kell: az eljáró szerv megnevezését, készítésének helyét és idejét, az ügyre vonatkozó lényeges nyilatkozatokat és megállapításokat és a jelenlévők, jegyzőkönyvvezető aláírását, melynek egy példányát az intézményvezetőnek meg kell küldeni.)

 ***Az Érdekképviseleti Fórum feladata:***

- megvizsgálja a hozzá benyújtott panaszokat,

- dönt a hatáskörébe tartozó ügyekben,

- intézkedéseket kezdeményezhet a fenntartónál, a gyermekjogi képviselőnél, az intézmény működését engedélyező hatóságnál,

- véleményt nyilváníthat az intézmény vezetőjénél a gyermeket érintő ügyekben,

- javaslatot tehet az intézmény alaptevékenységével összhangban végzett szolgáltatások tervezéséről, működéséről, valamint az ebből származó bevételek felhasználásáról,

- egyetértési jogot gyakorol a bölcsőde házirendjének jóváhagyása tekintetében.

A gyermek szülője vagy más törvényes képviselője, továbbá a gyermek érdekeinek védelmét ellátó érdekképviseleti és szakmai szervek panasszal élhetnek az Érdekképviseleti Fórumnál:

- az ellátást érintő kifogások orvoslása érdekében,

- a gyermeki jogok sérelme,

- az intézmény dolgozóinak kötelezettségszegése ellen,

- a Gyvt. 136/A.§ szerinti iratbetekintés megtagadása esetén.

Az Érdekképviseleti Fórum a hozzá benyújtott panaszt 15 napon belül köteles kivizsgálni és a vizsgálat eredményéről értesítést küld a panaszosnak, illetve tájékoztatást ad a panasz orvoslásának más lehetséges módjáról.

A gyermek szülője vagy más törvényes képviselője az intézmény fenntartójához vagy a gyermekjogi képviselőhöz fordulhat, ha az Érdekképviseleti Fórum 15 napon belül nem küld értesítést a vizsgálat eredményéről, vagy ha a megtett intézkedéssel nem ért egyet.

***Az Érdekképviseleti Fórum elnökének feladatai:***

-         a napirend összeállítása, a tagok összehívása, az ülés levezetése,

-         gondoskodik az Érdekképviseleti Fórum üléseiről jegyzőkönyv készítéséről,

-         az Érdekképviseleti Fórum képviselete az előzetesen kapott felhatalmazás alapján,

- a tagok munkájának segítése.

***A Érdekképviseleti Fórum tagjainak feladatai:***

-         az üléseken való aktív részvétel

-         a panaszok összegyűjtése, továbbítása

***Az Érdekképviseleti Fórum Ügyrendje:***

-         kötelező összehívni az ülést évente, illetve szükség szerint

-         kötelező összehívni az ülést, ha az ellátásban részesülő szülője vagy más törvényes képviselője panasza kivizsgálását kéri, annak előterjesztéséről számított 15 napon belül.

-         az ülést az elnök hívja össze.

-         a Fórum döntéseit nyílt szavazással, többségi határozattal hozza.

-         az ülésen elhangzottakról jegyzőkönyvet kell készíteni, amely összefoglalóan tartalmazza az ott elhangzott lényeges megállapításokat, javaslatokat, véleményeket. A jegyzőkönyvet a jegyzőkönyvvezető írja alá, és az ülésen előre megválasztott tag hitelesíti.

***A szabályzat hatálya:***

Az Érdekképviseleti Fórum szabályzat kihirdetés után az intézmény házirend mellékletét képezi.

Az Érdekképviseleti Fórum tagjainak névsora és elérhetősége az intézmény székhelyén és telephelyén elhelyezett faliújságon kerül kihirdetésre, amelyről az intézményvezető köteles gondoskodni.

Kiskőrös, 2021. június 30.

Az Érdekképviseleti Fórum működési szabályzatát Kiskőrös Város Képviselő-testülete

……………/2021. számú Képv. testületi határozatával jóváhagyta.